stanford-oval/wikipedia huggingface dataset:
Mariina Niittymäki
Levytykset ja muut julkaisut

Niitty- & Kytömäki- Pehmeät lakanat - long edit  (27.10.2023)
Niitty- & Kytömäki- Pehmeät lakanat - single edit  (20.10.2023)
Niitty- & Kytömäki - Kuningasten Kunnioiksi pitkäsoitto / LP (2023)
Niitty- & Kytömäki - Suomen Neito - single (28.2.2023)
Niitty- & Kytömäki - Kello - single (2022)
Niitty- & Kytömäki - Tuoll´on mun kultani - single (2022)
Marko Ritola – Löytöretki (Tosiviihde, 2005), lemmenleikki ja pieni hää­laulu
Mika Sihvola & Mariina Niittymäki, duetto (2006) – Leijailen
In the mood (2008) – Vielä olen sun, Aarre, Tie Edeniin
Lempeä Melodraama (2020) – Nainen Peilissä, EP, säveltänyt ja sanoittanut Mariina Niittymäki
Tervetuloa tuonelaan ( Turenki Records 2017), säv/san Mariina Niittymäki
Riita ( Turenki Records 2017), säv./san Mariina Niittymäki
In The Mood – Kun tuuli puhaltaa, säv. Petri Ketola, san. Mariina Niittymäki
Hannu Palo – Ihmisyyden joutomaa, säv. Pekka Räihä, san. Mariina Niittymäki
Hannu Palo – Vauhti kiihtyy vaan, säv. Jarmo Myyry, san. Mariina Niittymäki
In The Mood – Meriunelma, säv. Ilari Haavisto, san. Mariina Niittymäki
In The Mood – Maailma muuttaa , säv. Ilari Haavisto, san. Mariina Niittymäki
Lempeä Melodraama (2015) – Oi tätä elämää, pitkäsoitto, säv./san. Mariina Niittymäki
Vires – Kylmä Pitkä tie, säv. Kalle Nyyssönen, san. Mariina Niittymäki
JuuMe – Pienen hetken, säv./san. Mariina Niittymäki ja Vesa Virtanen
Aina öisin, säv. Ilari Haavisto, san. Mariina Niittymäki
Viitasaaren valssi,  säv/san kilpailun 3.sija
In The Mood – Vielä olen sun, säv. Bruce Welch, san. Mariina Niittymäki
In The Mood – Tie Eedeniin, säv. Petri Ketola san. Mariina Niittymäki
Mariina – Lennän, säv/san Mariina Niittymäki, san. Eija Hinkkala
Juha Halminen – Kaunis keidas, säv. Timo Lindgren, san. Mariina Niittymäki
Päivi Immonen – Hentoa mut pysyvää, säv. Timo Lindgren san. Mariina Niittymäki
In The Mood – Aarre, säv. Ilari Haavisto, säv/san. Mariina Niittymäki
In The Mood – Kulkija, säv. Ilari Haavisto san. Mariina Niittymäki
Teatteriproduktioiden sävellykset

Tuulen koira  (kirj. Matti Pajula, ohj. Aapo Stavén, 2015)
Inkeriläinen piironki (kirj. Raija Mäkelä-Eskola, Raili Leino, ohj. Maria Fomin, 2015)
Peer Gynt ( kirj.Henrik Ibsen  ohj. Aapo Stavén, 2016)
Jeanne  (kirj./ohj. Aapo Stavén, 2017)
Anabellan muovinen maailma ( Late, 2019)
Papin tytär (kirj. Juhani Aho, ohj. Aapo Stavén, 2021)
Talonpoika satimessa (kirj. Ludvig Holberg, ohj. Aapo Stavén 2022)
Metal Gear Solid: Peace Walker

| Metal Gear Solid: Peace Walker |
| --- | --- |

Kehittäjä:  Konami (Kojima Productions)
Julkaisija:  Konami
Ohjaaja:  Hideo Kojima
Tuottaja:  Hideo Kojima
Suunnittelija:  Hideo Kojima
Käsikirjoittaja:  Hideo Kojima
Taiteilija:  Yoji Shinkawa
Pelisarja:  Metal Gear
Julkaistu:  PlayStation PortableJP 19. huhtikuuta 2010AUS 17. kesäkuuta 2010EU 18. kesäkuuta 2010 PlayStation 3, Xbox 360NA 8. marraskuuta 2011JP 10. marraskuuta 2011EU 3. helmikuuta 2012AUS 16. helmikuuta 2012
Lajityyppi:  toimintaseikkailu, hiiviskely
Pelimuoto:  yksinpeli, moninpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  PEGI 18  USK 16 
Alusta:  PlayStation Portable, PlayStation 3, Xbox 360
Jakelumuoto:  UMD, Blu-ray, DVD, digitaalinen lataus
Lisää peliartikkeleitaVideopelien teemasivulla
Infobox OK       : 
Metal Gear Solid: Peace Walker on Konamin ja Kojima Productionsin tuottama hiiviskelypeli, joka on osa Metal Gear -pelisarjaa. Se julkaistiin ensimmäisenä PlayStation Portable -pelikonsolille vuonna 2010. Myöhemmin peli sisällytettiin pelikokoelmaan Metal Gear Solid HD Collection joka julkaistiin PlayStation 3:lle ja Xbox 360:lle Japanissa ja Pohjois-Amerikassa vuoden 2011 lopulla ja Euroopassa helmikuussa 2012. Pelin on ohjannut ja käsikirjoittanut pelisarjan luojana tunnettu Hideo Kojima.
Kuten muutkin Metal Gear -pääsarjan pelit, Peace Walker on toimintaa ja hiiviskelyä yhdistävä videopeli, jossa myös tarina on tärkeässä roolissa. Pelin päähahmona nähdään sarjan muistakin osista tuttu Big Boss ja tarina sijoittuu vuoteen 1974. Tapahtumapaikkana on Costa Rica. Peace Walker on kronologisesti jatko-osa pelille Metal Gear Solid: Portable Ops ja kolmas peli jonka päähahmona Big Boss on.
Pelaaminen

Pelin pelaaminen koostuu pääasiassa lyhyistä tehtävistä jotka on jaettu päätarinaan kuuluviin (Main Ops) ja ylimääräisiin (Extra Ops). Tehtävien välillä pelaaja pystyy hallinnoimaan omaa tukikohtaansa, Mother Basea joka muun muassa pystyy kehittelemään uusia aseita ja varusteita pelaajan käyttöön. Vihollissotilaita pystyy värväämään omaan joukkoonsa ja asettamaan toimimaan erilaisissa tehtävissä Mother Basessa, kuten aseiden kehittämisessä tai lääkintäryhmässä.
Tarina

Peace Walkerin tarina seuraa Metal Gear Solid: Portable Opsin ja Metal Gear Solid 3: Snake Eaterin tapahtumia. Big Boss johtaa nyt omaa palkkasotilasjoukkoansa nimeltä Militaires Sans Frontières. MSF palkataan selvittämään miksi salaperäinen aseistautunut joukko nimeltä Peace Sentinels on saapunut Costa Ricaan.
Aiheesta muualla

Metal Gear Solid: Peace Walker MobyGamesissa (englanniksi)
Viralliset kotisivut
Metal Gear Solid: Peace Walker Metal Gear Wikissä - Pelin sivut pelisarjalle omistetulla wiki-sivustolla
Naamioteatteri

Naamio
Naamioteatteri on näyttämötaiteen muoto, jossa esiintyjien kasvot on verhottu naamioilla tai puolinaamioilla. Erona puolinaamioiden ja koko kasvoja peittävien naamioiden välillä on se, että puolinaamioiden kanssa näyttelijä saa puhua ja esimerkiksi peittää kädellä kasvonsa. Tavalliseen naamionäyttelemiseen se ei kuulu. Naamionäyttelemisessä näyttelijän tulee näytellessään ottaa perusnäyttelemiseen kuuluvien lainalaisuuksien lisäksi huomioon monia sellaisia asioita, jotka eivät kuulu tavalliseen näyttelemiseen. Näitä naamionäyttelemisen liittyviä "kultaisia sääntöjä" ovat esimerkiksi, ettei naamion takaa saa päästä ääntäkään, naamiota ei saa riisua eikä pukea kenenkään nähden vaan on käännyttävä selin katsojiin, jos naamio täytyy pukea tai riisua ihmisten edessä. Käsiä tai mitään muutakaan ei saa nostaa naamion eteen, muutoin naamion rooli putoaa. Toisaalta naamionäytelmässä niin sanottu "roolista putoaminen" ei välttämättä ole aivan niin läpinäkyvää, kuin tavallisessa näytelmässä, sillä naamion takana voi melko huoletta virnuilla ja nauraa äänettömästi niin, ettei yleisö sitä huomaa. Naamioteatterin kultaisiin naamionkohtelusääntöihin kuuluu myös se, että naamiota on kunnioitettava ja sitä tulee pitää vasemmalla polvella, kun istutaan naamion kanssa.
Naamionäyttelemisen eräs selvin ero tavanomaiseen teatteriin verrattuna on näytelmän rytmi. Näyttelijän lavalle tulo ja lavakäyttäytyminen on paljon merkityksellisempää, sillä mimiikka ja muu lavalla olo ovat ainoita keinoja näytellä naamionäyttelemisessä, ja siten niiden rooli on korostunut.
Naamionäytelmä oli suosittua 1500–1600-lukujen eurooppalaisissa hoveissa. Naamionäytelmiin kuului musiikkia, tanssia, laulua ja näyteltyjä osuuksia. Oli myös tavallista, että naamionäytelmissä esiintyi ammattimuusikoiden ja -näyttelijöiden lisäksi hoviväkeä ja kuninkaallisia.
Naamioteattereita Suomessa

Teatteri Metamorfoosi
National Historic Site

Salem Maritime National Historic Site oli Yhdysvaltain ensimmäinen NHS alueeksi valittu kohde.
National Historic Site (NHS) on virallisesti tunnustettu suojeltu alue Yhdysvalloissa, jolla on erityinen kansallinen historiallinen merkitys. National Historical Park (NHP) on alue, joka on tyypillisesti yksittäistä kiinteistöä tai rakennusta laajempi alue ja siihen kuuluu sekoitus historiallisia ja myöhempiä rakenteita, sekä toisinaan merkittäviä piirteitä luonnossa.
Vuoden 2022 alussa Yhdysvalloista löytyi 62 National Historic Site aluetta sekä 83 National Historical Park aluetta. Useimpia näistä alueista hallinnoi yhdysvaltalainen hallintoelin National Park Service (NPS).
Aiheesta muualla

Englanninkielisen Wikipedian artikkelista löytyy lista NHS ja NPS alueista.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Historic Site (United States)
Käännös suomeksi
Miika Antti-Roiko

Miika Matias Antti-Roiko (s. 20. marraskuuta 1988 Kalajoki) on suomalainen entinen painonnostaja. Kalajoen Junkkareita edustanut Antti-Roiko esiintyi 14 kertaa lajin EM- ja MM-kisoissa eri ikäluokissa ja osallistui myös Lontoon olympialaisiin vuonna 2012.
Antti-Roiko saavutti urallaan 40 eri ikäluokkien Suomen mestaruutta ja kuusi Pohjoismaiden mestaruutta. EM-kisoissa hän oli parhaimmillaan neljäs. Antti-Roiko lopetti uransa selkavaivojen vuoksi vuonna 2018. Hänen valmentajanaan toimi muun muassa Karoliina Lundahl.[lähde? ]
Miika Antti-Roikon isä on raviohjastaja Ahti Antti-Roiko.
Sijoitukset aikuisten arvokisoissa > EM-kilpailut

2008: 19. (85kg:n sarja)
2009: 23. (85kg:n sarja)
2010: Ei tulosta
2011: 10.
2012: 13.
2013: 9.
2014: 6.
Sijoitukset aikuisten arvokisoissa > MM-kilpailut

2010: 33.
2011: Ei tulosta
Sijoitukset aikuisten arvokisoissa > Olympialaiset

2012: 19.
National Ignition Facility

Koelaitoksen pohjapiirros.
National Ignition Facility (NIF) on Lawrence Livermore National Laboratory -tutkimuslaitoksen koelaitos Livermoressa, Kaliforniassa. Hankkeessa tutkitaan ydinfuusion käynnistämistä suuritehoisen laserin avulla. Tavoitteena on hallinnassa pysyvä, energian nettotuottoon yltävä ydinfuusio.
Yhdessä kokeista käytetään 192 laseria, jotka tuottavat yhteensä 500 triljoonaa wattia lasertehoa. Laserit suunnataan pellettiin, jossa on 150 mikrogrammaa kahta vedyn raskasta isotooppia, tritiumia ja deuteriumia. Koe kestää vain 10 miljardisosasekuntia.
Projekti oli maksanut 3,5 miljardia dollaria maaliskuuhun 2009 mennessä.
Vuonna 2021 kerrottiin, että NIF on onnistunut laserfuusiossa ja se on tuottanut energiaa lyhyen ajan. Kokeen toistaminen on kuitenkin tuottanut vaikeuksia.
Joulukuussa 2022 kerrottiin, että laitos on onnistunut tuottamaan enemmän energiaa fuusiolla kuin reaktion ylläpitämiseen käytettiin. Koe tuotti 3,15 megajoulea energiaa kun reaktiota varten käytettiin 2,05 megajoulea energiaa.
Aiheesta muualla

Wikimedia Commonsissa on kuvia tai muita tiedostoja aiheesta .
The Boston Globe – The Big Picture – The National Ignition Facility
Nigerian maantiede

Nigerian länsipuolella sijaitsee Benin, pohjoispuolella sijaitsee Niger ja itäpuolella sijaitsee Kamerun. Maan koilliskulmassa on Tšad-järvi, jonka toisella puolella sijaitsee Tšad. Nigerian eteläpuolella on Atlantin valtamereen kuuluva Guineanlahti. Maan pohjoisosassa on ylänkö, jonka luoteispuolella on Sokoton alanko. Maan koillisosassa sijaitsevat Mandaravuoret, hieman etelämpänä sijaitsevat Shebshivuoret ja maan kaakkoisosassa sijaitsevat Gotelvuoret, missä on maan korkein vuori, 2419 metriä korkea Chappal Waddi. Maan pohjoisosassa virtaa useita jokia, jotka yhtyvät Tšad-järveen laskevaan jokeen nimeltä Komadogu. Maan eteläosassa virtaa joki Niger, jonka pisin sivujoki on Adamaouan ylängöltä alkava Benue. Niger laskee Guineanlahteen. Guineanlahden rannikkoa reunustaa tulvatasanko. Talvisin Saharasta virtaa trooppista ilmamassaa ja kesäisin Guineanlahden suunnalta virtaa kosteaa ilmaa, joka aiheuttaa sateita. Maan pohjoisosa kuuluu Sahelin savannialueeseen, missä kasvillisuus on enimmäkseen piikkipensaikkoa. Maan eteläosissa on rehevämpää metsäsavannia. Maan keskiosissa on monin paikoin heinikkoista pensassavannia. Merenrannikon itäosassa on sateisinta, missä vuotuinen sademäärä on enimmillään 2300 mm. Tällä alueella on laajoja magroverämeitä. Merenrannikon länsiosassa vuotuinen keskimääräinen sademäärä on 1600 mm, maan eteläosan metsäsavanneilla se on 800–1400 mm ja maan pohjoisosassa se on 500–800 mm.
National Institutes of Health

| National Institutes of Health (NIH)  |
| --- | --- |

Perustettu:  1887
Toimivalta:  Yhdysvaltain liittovaltion hallitus
Ministeriö:  Terveysministeriö
Päätoimi­paikka:  Bethesda, Maryland
Pääjohtaja:  Francis Collins (johdossa 2009–)
Työntekijöitä:  20 262 (2012)
Vuosibudjetti:  39 miljardia dollaria (2019)
Aiheesta muualla
NIH Online
NIH:n Mark O. Hatfield Clinical Research Center Bethesdassa Marylandin osavaltiossa.
National Institutes of Health (NIH) eli Yhdysvaltain terveysvirasto on viranomainen, joka toimii Yhdysvaltain liittovaltion terveysministeriön alaisena (Department of Health and Human Services). NIH vastaa 28 prosentista Yhdysvalloissa tehdyn lääketieteellisen tutkimuksen rahoituksesta, ja se on maailman suurin valtiollinen tutkimusrahoittaja. NIH:n päätoimipaikka on Bethesdassa Marylandissa.
NIH paitsi rahoittaa, myös tekee itse tutkimusta, ja se koostuu noin 27 tutkimuskeskuksesta. 80  prosenttia rahoituksesta myönnetään hankekohtaisina avustuksina, loput käytetään NIH:n omaan laajaan tutkimustoimintaan. NIH rahoittaa myös ulkomaisia tutkimushankkeita, edellyttäen että tutkimusta ei voida tehdä Yhdysvalloissa.
Virastoa on vuodesta 2009 lähtien johtanut lääkäri ja geneetikko Francis Collins, jonka nimitti presidentti Barack Obama.
Aiheesta muualla

Wikimedia Commonsissa on kuvia tai muita tiedostoja aiheesta .
US, Department of Health and Human Services. Fiscal Year 2015. National Institutes of Health - Volume I. Overview (pdf, sis. esim. organisaatiokaavio yksikköineen, yms) (englanniksi) (nih.gov)
About NIH (englanniksi) (nih.gov)
Nela

Nela tai NELA voi viitata seuraaviin asioihin:
Nela, srilankalainen elokuva
Nela, joki Espanjassa
Nela, naisen etunimi
National Electric Light Association
Sebastiano Nela, jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nela”, voi hakea sivunnimihaulla, laajalla sivunnimihaulla tai tekstihaulla.
Nestlé

| Nestlé S> A. |
| --- | --- |

Tunnuslause:  Good Food, Good Life.
Yritysmuoto:  julkinen osakeyhtiö
ISIN:  CH0038863350, US6410694060
Perustettu:  1866
Perustaja:  Henri Nestlé
Toimitusjohtaja:  Mark Schneider
Puheenjohtaja:  Paul Bulcke
Kotipaikka:   Vevey, Sveitsi
Toimiala:  elintarviketeollisuus
Tuotteet:  juomat ja juomajauheet 25 %,  terveystuotteet 16 %, lemmikkituotteet 15 %, maitotuotteet 14 %, tuotemerkkejä...
Liikevaihto:  93 miljardia Sveitsin frangia (2019)
Henkilöstö:  291 000 (2019)
Kotisivu:  www.nestle.com
Infobox OKVirheellinen NIMI-arvo: 
Nestlé eli Société des Produits Nestlé S.A. on maailman suurin ruoka- ja juomayhtiö. Sen pääkonttori on Veveyssä Sveitsissä. Nestlén nykyiset tuotteet ovat kaikkea lähdevesistä vauvanruokiin ja kahvista meijerituotteisiin.
Nestlé on maailman suurin pullotetun veden ja vauvanruokien valmistaja sekä maailman suurimman kosmetiikkayhtiön L’Oréalin toinen pääomistaja. Makeisvalmistajana Nestlé on vuonna 2017 maailman viidenneksi suurin.
Historiaa

Vuonna 1866 amerikkalaisten Charles ja George Pagen perustama Anglo-Swiss Condensed Milk Company -yhtiö perusti Euroopan ensimmäisen kondensoitua maitoa valmistavan tehtaan Sveitsin Chamiin. Seuraavana vuonna saksalainen farmaseutti Henri Nestlé alkoi valmistaa Veveyssä lehmänmaidosta, vehnäjauhoista ja sokerista äidinmaidonkorviketta. Nestlé ja Anglo-Swiss Condensed Milk Company olivat kilpailijoita, kunnes yhtiöt yhdistyivät vuonna 1905.
Ensimmäisen maailmansodan aikana meijerituotteista oli Euroopassa pulaa ja Nestlé solmi valtioiden kanssa sopimuksia maitotuotteiden toimittamisesta. Sodan aikana yhtiö osti useita tehtaita Yhdysvalloista ja sodan päättyessä Nestlé omisti yhteensä 40 tehdasta. 1920-luvun lama aiheutti Nestlélle taloudellisia vaikeuksia. 1920-luvulla yhtiö osti Peterin, Caillerin ja Kohlerin suklaayhtiön ja suklaasta tuli tärkeä osa Nestlén liiketoimintaa. Vuonna 1938 alettiin myydä Nescaféa ja 1940-luvulla Nesteatä. Toisen maailmansodan aikana Nescafésta tuli suosittu juoma Euroopassa ja Aasiassa palvelevien amerikkalaisten sotilaiden keskuudessa ja sodan myötä juoma yleistyi.
Toisen maailmansodan jälkeen Nestlén kasvu kiihtyi ja yhtiö julkaisi kymmeniä uusia tuotteita. Vuonna 1947 Alimentana-yhtiö tuli osaksi Nestléä ja Maggi-tuotteet (muun muassa kastikkeita ja keittoja) tulivat yhtiön omistukseen. Vuonna 1948 kehitettiin suklaajuoma Nesquik.
Vuonna 1974 Nestlé laajeni elintarviketeollisuuden ulkopuolelle, kun se osti osuuden kosmetiikkavalmistaja L’Oréalista. Vuonna 1977 Nestlé osti yhdysvaltalaisen lääkeyhtiö Alconin. Vuonna 1984 Nestlé osti amerikkalaisen elintarvikeyhtiö Carnationin kolmella miljardilla Yhdysvaltain dollarilla. Kauppa oli aikanaan yksi elintarviketeollisuuden suurimpia yritysostoja.
Vuonna 1986 Nestlé alkoi myydä Nespresso-nimistä espressotuotetta. Vuonna 1988 Nestlé osti italialaisen Buitonin. Vuonna 2001 Nestlé osti Ralston Purinan, josta muodostettiin lemmikkieläinyhtiö Nestlé Purina PetCare. Vuonna 2002 Nestlén Yhdysvaltojen jäätelötoiminta yhdistyi jäätelöyhtiö Dreyer'sin kanssa. Samana vuonna Nestlé osti pakastevalmistaja Chef American 2,6 miljardilla dollarilla. Vuonna 2003 Nestlé osti jäätelöyhtiö Mövenpickin, vuonna 2006 Jenny Craigin sekä Uncle Toby'sin ja vuonna 2007 Novartis Medical Nutritionin, Gerberin ja Henniezin. Vuonna 2010 Nestlé myi loput Alconin osakkeensa ja osti Kraft Foodsin pakastepizzatuotannon.
Tunnettuja Nestlén tuotteita

Nestléllä on tuhansia tuotemerkkejä. Suomessa huomiota sai keväällä 2004 tehty kauppa, jossa Valio myi Valiojäätelöä valmistavan Turengin tehtaansa Nestlélle ja vuokrasi tuotemerkin Nestlélle kymmeneksi vuodeksi. Turengin jäätelötehdas ja Pingviini-jäätelö myytiin eteenpäin 2016.
Yleismaailmallisesti tunnettuja tuotemerkkejä ovat muun muassa Nescafé-kahvi, After Eight -suklaa ja Perrier-kivennäisvesi.
Nestlé Suomessa

Nestlé on toiminut Suomessa vuodesta 1973 lähtien. Vuonna 2020 yhtiön tuotantolaitokset Suomessa olivat liemi- ja kastiketehdas Juuassa ja lastenruokatehdas Turussa. Nestlé valmistaa Piltti- ja Bona-lastenruokia. Nestlé omisti Turengin jäätelötehtaan vuosina 2004–2016. Yhtiö omisti myös Suomessa toimineen Kotijäätelö-yrityksen. Kotijäätelön toiminta Suomessa loppui 18. elokuuta 2013.
Marraskuussa 2011 julkistettiin yrityskauppa, jossa Paulig-konsernin Oscar-yhtiöiden kastike- ja liemiliiketoiminta siirtyi Nestlén omistukseen.
Suomen Nestlé työllisti vuonna 2019 Suomessa 294 työntekijää. Yhtiön liikevaihto oli 117 milj. euroa. Suomen Nestlé Oy:n toimitusjohtaja oli Michiel Kernkamp.
Muu kritiikki

Syksyllä 2009 selvisi, että Nestlé osti maitoa Robert Mugaben vaimolta Grace Mugabelta. Tila oli takavarikoitu valkoihoisilta maanomistajilta. Yhteistyö sai paljon kansainvälistä arvostelua. Nestlé keskeytti kokonaan toimintansa Zimbabwessa 23.12.2009.
Norsunluurannikolla Nestléä arvostellaan orjatiloilta hankitun kaakaon käytöstä sekä välinpitämättömyydestä lapsiorjien ihmisoikeuksia kohtaan. Pakistanissa ja useissa Yhdysvaltojen osavaltioissa syytetään yhtiön pullovesituotantoa pohjavesien riistokäytöstä. Kiinassa maidontuottajat sanovat Nestlén polkevan tuottajahintoja.
Indonesiassa, Pakistanissa ja Tunisiassa ammattiliitot ovat arvostelleet Nestléä alhaisista palkoista ja liittoon kuuluvien työntekijöiden syrjinnästä. Filippiineillä armeija on kutsuttu lopettamaan lakkoa Nestlén tehtaalla, minkä seurauksena kymmeniä ihmisiä sai surmansa.
Kolumbiassa Nestléllä on ollut elintarviketyöläisten liiton Sinaltrainalin kanssa jatkuvasti kiistaa työntekijöiden oikeuksista. Sveitsiläinen ihmisoikeusryhmä MultiWatch raportoi, että Kolumbiassa on surmattu marraskuuhun 2013 mennessä yhteensä 15 Nestlén työntekijää. Viimeisin uhri oli ammattiyhdistysaktiivi, joka oli ollut nälkälakossa ajaakseen työntekijöiden oikeuksia, kunnes puolisotilaalliset joukot murhasivat hänet. Muutkin Nestléllä töissä olevat ammattiyhdistysaktiivit ovat saaneet tappouhkauksia puolisotilaallisten ryhmittymien nimissä. Nestlé on myös yrittänyt estää ammattiliiton työtä ja painostanut siihen kuuluvia vaihtamaan liittoa.
Kanadassa nostettiin rikossyyte Nestléä ja muita suklaavalmistajia vastaan hintakartellista. Vuonna 2008 Nestlé oli yksi Kiinan maitojauheskandaalin syytetyistä: melamiinia löydettiin muiden muassa Nestlén maitotuotteista ja suklaapatukoista Aasiassa. Vuonna 2012 dokumenttielokuva Pullovesibisnes kertoi, miten pullotetun veden markkinoita hallitseva Nestlé tekee tavallisella vedellä miljardien liikevoittoa eri puolilla maailmaa ja vaarantaa paikallisten asukkaiden vedensaantia. Nestlén entinen toimitusjohtaja, nykyinen hallituksen puheenjohtaja Peter Brabeck-Letmathe on ehdottanut maailman juomavesivarojen yksityistämistä.
Marraskuussa 2015 Nestlé ilmoitti havainneensa Thaimaan tuotantoketjussaan pakkotyön käyttöä. Nestlén meriruokateollisuuden siirtotyöntekijöiden havaittiin joutuneen ihmiskaupan uhreiksi, eikä heille ollut maksettu palkkaa. Orjatyöllä oli valmistettu Fancy Feast -tuotemerkille kuuluvaa kissanruokaa Nestlén tytäryhtiö Nestlé Purina Petcarelle. Orjuutta vastaan toimiva kansalaisjärjestö Freedom Fund kiitteli Nestléä ongelman vapaaehtoisesta paljastamisesta, mikä voi toimia esimerkkinä muille yrityksille.
Aiheesta muualla

Kuvia tai muita tiedostoja aiheesta Nestlé Wikimedia Commonsissa
Nel van Vliet

| Mitalit | Mitalit | Mitalit |  |
| --- | --- | --- | --- |
|  Nel van Vliet |  Nel van Vliet |  Nel van Vliet |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | 200 m rintauinti |  |
Petronella (”Nel”) van Vliet (17. tammikuuta 1926 Hilversum – 4. tammikuuta 2006 Naarden) oli alankomaalainen uimari, joka edusti kotimaataan kesäolympialaisissa 1948. Siellä hän voitti kultaa 200 metrin rintauinnissa. Hän voitti EM-kultaa 200 metrin rintauinnissa Monacossa 1947.
New Hampshiren yliopisto

| New Hampshiren yliopisto> University of New Hampshire |
| --- | --- |

Motto:  Science, Arts, Industry
Perustettu:  1866
Tyyppi:  julkinen
Opiskelijoita:  16 025
Jatko-opiskelijoita:  2 481
Sijainti:  Durham, New Hampshire  Yhdysvallat
Sivusto:  http://www.unh.edu/
New Hampshiren yliopisto (engl. University of New Hampshire, UNH) on julkinen tutkimusyliopisto New Hampshiren osavaltiossa Yhdysvalloissa. Sen pääkampus sijaitsee Durhamin kaupungissa. Yliopisto on noin 16 000 opiskelijallaan osavaltionsa suurin yliopisto. Se on perustettu vuonna 1866 nimellä New Hampshire College of Agriculture and the Mechanic Arts.
Durhamin pääkampuksen lisäksi yliopistolla on college Manchesterin kaupungissa ja lakitieteellinen tiedekunta osavaltion pääkaupungissa Concordissa.
UNH tarjoaa undergraduate-tason opintoja noin sadassa pääaineessa sekä master-tason opintoja liiketalouden, tekniikan, kasvatustieteen ja oikeustieteen aloilla. Lukuvuonna 2016–2017 opiskelu maksaa osavaltiossa asuvalle vajaat 18 000 dollaria ja muualta tulevalle noin 31 500 dollaria lukuvuotta kohti.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston viralliset sivut
Yliopiston Thompson Hall
Neriglissar

Neriglissar  oli Uus-Babylonian kuningas vuosina 560-556 eaa. Hän siirtyi kuninkaaksi vallankaappuksessa, jossa hän surmasi edeltäjänsä Amel-Mardukin. Vaikka Neriglissar ei liity aikaisempiin babylonialaisiin kuninkaisiin, hän oli mahdollisesti aramealaista syntyperää ja hän oli merkittävä virkamies ja kenraali Nebukadnessar II:n hallituskaudella ja tuli entistä vaikutusvaltaisemmaksi mentyään naimisiin Nebukadnessarin tyttären, mahdollisesti Kashshayan kanssa.
Neriglissarin hallituskauden parhaiten dokumentoitu tapahtuma on hänen onnistunut 557–556 eaa. kampanjansa Anatoliassa Kisilian pienen valtakunnan kuninkaan Appuwashua vastaan. Neriglissar vangitsi onnistuneesti Appuwashun pääkaupungin Uran sekä toisen kaupungin Kirshun. Pian palattuaan voittajana kotiinsa Babyloniaan Neriglissar kuoli huhtikuussa 556 eaa. Häntä seurasi kuninkaana hänen poikansa Labashi-Marduk, jonka hallituskausi kesti vain kaksi tai kolme kuukautta.
| 0 | 1 | 2 |
| --- | --- | --- |
| Edeltäjä: Amel-Marduk | Babylonin kuningas 560–556 eaa. | Seuraaja: Labashi-Marduk |